Publication: Magyar Közlöny
Issue: MK-1998-81 (Year: 1998, Number: 81)
Era: 1990-2004
Section: a 146/1998. (IX. 9.) Korm. rendelethez
Paragraph Index: 67

f) Szakmai gyakorlat Az agrár-felsőoktatás valamennyi szintjén meghatározó a gyakorlati életben való részvételre történő felkészítés, amely a szak sajátosságaitól függően az összefüggő (nyári) szakmai (termelési, üzemi) gyakorlatok, illetve egyes szakokon a kiemelt tárgyköröket a szorgalmi időszakban lezáró, gyakorlati problémákat bemutató és konkrét szakmai feladatot megoldó többnapos, ún. nagygyakorlatok mellett a szorgalmi (és esetleg a vizsga-) időszakon belüli, havonta ismétlődő egyhetes gyakorlatokat is jelenthet. Ide tartozhat egyes szakokon a képzés utolsó szorgalmi időszakának végére tervezett, a záróvizsga tárgyköreit magába foglaló, szintetizáló jellegű többnapos terepi foglalkozás is. Egyes egyetemi szintű szakokon az első három tanévben az a)—d) pontok tanulmányi területeken egységes a képzés, az utolsó két tanévben pedig a hallgató egyéni érdeklődésének és céljának megfelelő speciális területre orientálódhat; ezt a lehetőséget a differenciált szakmai ismeretek keretében lehet biztosítani. Hasonló orientáció egyes főiskolai szintű szakokon is lehetséges, a rövidebb tanulmányi időnek megfelelően kisebb mértékben. Az egyes szakok sajátos képesítési követelményei az

Source: https://magyarkozlony.hu/hivatalos-lapok/83a415263c063aa70e023540d5fda3d07e18a7fa/dokumentumok/75a98b5ae125f712d5e3b3d719521cbf66bb3eeb/letoltes